اوکراینا دؤولت باشقانی ولودیمیر زلنسکی، روسیانین اولتیماتومونو دقته آلمایاجاقلارینی، بونون یالنیز اوکراینا خالقی تامامیله یوخ ائدیلمه‌سی دوروموندا ممکن اولاجاغینی بیلدیردی.
ولودیمیر زلنسکی آوروپا مئدیاسینا وئردیگی مصاحبه‌‌ده  ۲۴ فوریه‌دن بری داوام ائد‌ن ساواشی دوردورماق اوچون روسیانین شرطلرینی دگرلندیردی.
ایشغال اولونموش شهرلرده روس عسگرلرینه قارشی جدی خالق دیرنیشینین اولدوغونا ایشاره ائدن اوکراینا لیدئری،
"بیزه خارکوو، ماریوپول و کیئوی وئرین دئییرلر. بونو نه بو شهرین ساکینلری، نه ده دؤولت باشقانی ائده‌جک. بیز اولتیماتومو یالنیز یوخ اولدوغوموز زامان تطبیق ائده‌بیلریک" ایفاده‌سینی ایشلتدی.
ولودیمیر زلنسکی، روسیا ایله دانیشیقلاردا آنلاشیلاجاق قونولارین اوکراینادا رفراندوما سونولماسی لازم اولدوغونو دیله گتیردی.
